Diari Oficial de la Generalitat Valenciana


Sumari del DOGV 3749, del 15-05-2000 (2000/3256)

Rotlle d'apel·lació número 1.122/1999. Cèdula de notificació.
-------------------------------------------------------------

### Dades del document

Número de DOGV
:   3749

Data del DOGV
:   15-05-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/3256


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.122/1999. Cèdula de notificació. [2000/Q3256]
  
La Secció Sisena de l'Audiència Provincial de València ha dictat, en el rotlle d'apel·lació número 1.122/1999, la sentència que té l'encapçalament i la part dispositiva que es diu tot seguit:
  
 «Audiència Provincial de València
  
Secció Sisena
  
- President: Vicente Ortega Llorca
  
- Magistrades:
  
· Purificación Martorell Zulueta
  
· Teresa Martín Morón
  
València, 6 d'abril de 2000
  
La Secció Sisena de l'Audiència Provincial de València, integrada per les persones anotades al marge, ha vist aquest recurs d'apel·lació a ambdós efectes, interposat contra la sentència de data 20 d'octubre de 1999, i la interlocutòria d'aclariment de 26 d'octubre de 1999, dictats en les actuacions de judici verbal que se segueixen al Jutjat de Primera Instància número 15 de València, amb el número 378 de 1999.
  
Han sigut parts en el recurs, com a apel·lant, les demandants Ana Zarzuela Luna i Raquel Zarzuela Luna, i, com a apel·lats, els demandats Jesús Libros Pérez i Assicurazioni Generali España.
  
Ha sigut ponent el president del tribunal.
  
En nom del rei, i per l'autoritat que ens confereix la Constitució aprovada pel poble espanyol.
  
Decisió
  
1. Estimem en part el recurs interposat per la senyora Ana Zarzuela Luna i la senyora Raquel Zarzuela Luna.
  
2. Revoquem la sentència impugnada, i en lloc seu:
  
a) Estimem en part la demanda interposada per la senyora Ana Zarzuela Luna i la senyora Raquel Zarzuela Luna contra el senyor Jesús Libros Pérez i Assicurazioni Generali España.
  
b) Condemnem els demandats perquè solidàriament indemnitzen:
  
- La senyora Ana Zarzuela Luna:
  
L'import amb què, en fase d'execució de sentència, s'evaluen els danys de la moto, sense excedir les 44.082 pessetes.
  
Seixanta-tres mil cent seixanta pessetes per les lesions d'aquesta.
  
- La senyora Raquel Zarzuela Luna:
  
Trenta-una mil cinc-centes vuitanta pessetes pel temps de curació de les lesions d'aquesta.
  
Cent vuitanta-sis mil dues-centes setanta-sis pessetes com a resultat de la seqüela.
  
c) Amb càrrec exclusiu a l'asseguradora demandada, les quantitats líquides esmentades produiran l'interés legal incrementat en el 50% des de la data del sinistre fins al pagament efectiu.
  
3. No fem expressa imposició de les costes d'aquesta alçada.
  
I, quan pertoque, retorneu al jutjat de procedència les actuacions originals, amb un certificat d'aquesta sentència perquè s'execute i es complisca.
  
Aquesta és la nostra sentència, que pronunciem, manem i firmem.
  
No s'hi pot interposat recurs de cassació».
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor Jesús Libros Pérez.